**รายงานการดำเนินงานตามนโยบายการบริหารทรัพยากรบุคคล ประจำปี 2565**

**เทศบาลตำบลอิสาณ อำเภอเมืองบุรีรัมย์ จังหวัดบุรีรัมย์**

|  |  |  |
| --- | --- | --- |
| **ประเด็นนโยบาย** | **โครงการ/กิจกรรม** | **ผลการดำเนินงาน** |
| 1. ดำเนินแผนอัตรากำลัง | 1.1 จัดทำแผนอัตรากำลัง 3 ปี เพื่อใช้ในการกำหนดโครงสร้าง และกรอบอัตรากำลัง ที่รองรับภารกิจ ของเทศบาล | 1.1.1 เทศบาลตำบลอิสาณ ได้ดำเนินการจัดทำแผนอัตรากำลัง 3 ปี (รอบปีงบประมาณ 2564 – 2566) เพื่อใช้ในการกำหนดโครงสร้าง และกรอบอัตรากำลัง ที่รองรับภารกิจ ของเทศบาลให้สอดคล้องกับส่วนราชการในปัจจุบัน |
| 1.2 จัดทำและดำเนินการตามแผนสรรหาข้าราชการ พนักงานจ้าง  ประจำปี 2565 | 1.2.1. ดำเนินการประกาศรับสมัครบุคคลเพื่อดำเนินการสรรหาและเลือกสรรเป็นพนักงานจ้าตามภารกิจ ตำแหน่ง ผู้ช่วยนักจัดการงานทั่วไป สังกัดกองสาธารณสุขและสิ่งแวดล้อม จำนวน 1 อัตรา และพนักงานจ้างทั่วไป ตำแหน่ง คนครัว เมื่อวันที่ 27เดือน มกราคม พ.ศ. ๒๕65 โดยรับสมัครตั้งแต่วันที่ 9 - 18 กุมภาพันธ์ 2565 และได้ดำเนินการสรรหาและเลือกสรรโดยวิธีทดสอบความรู้ความสามารถทั่วไป ความเหมาะสมกับตำแหน่ง และทักษะเฉพาะที่จำเป็นต่อการปฏิบัติงาน (สัมภาษณ์) เมื่อวันที่ 25 กุมภาพันธ์ 2565  1.2.2 ดำเนินการสรรหาตำแหน่งสายงานวิชาการ โดยประสงค์รับโอน จำนวน 2 ราย และได้มีมติเห็นชอบการโอน /ย้าย พนักงานเทศบาล ตามมติคณะกรรมการพนักงานเทศบาลจังหวัดบุรีรัมย์ เมื่อวันที่ 22 มีนาคม 2565 ดังนี้ |

|  |  |  |
| --- | --- | --- |
| **ประเด็นนโยบาย** | **โครงการ/กิจกรรม** | **ผลการดำเนินงาน** |
|  |  | - นักวิชาการสุขาภิบาลปฏิบัติการ  - นักวิชาการสาธารณสุขปฏิบัติการ  เทศบาลตำบลอิสาณดำเนินการออกคำสั่งรับโอน ตามมติ ก.ท.จ.บุรีรัมย์ ในการประชุมครั้งที่ 3/2565 เมื่อวันที่ 22 มีนาคม 2565 โดยให้มีผลวันที่ 4 เมษายน 2565 เป็นต้นไป |
|  | 1.3 พัฒนาระบบฐานข้อมูลบุคลากรเพื่อวางแผนอัตรากำลังให้มีความครบถ้วน สมบูรณ์และเป็นปัจจุบัน | - ดำเนินการพัฒนาระบบฐานข้อมูลบุคลากรของเทศบาลตำบลอิสาณเพื่อวางแผนอัตรากำลังให้มีความครบถ้วน สมบูรณ์และเป็นปัจจุบัน |
| 2. ด้านการพัฒนาบุคลากร | 1. จัดทำแผนพัฒนาบุคลากรประจำปี/นโยบายพัฒนาบุคลากรประจำปี และดำเนินการตามแผนฯ/นโยบายฯ  ให้สอดคล้องตามความจำเป็น  2. กิจกรรมการประชุมเพื่อเสริมสร้างคุณธรรม จริยธรรม และความโปร่งใส ของเทศบาลตำบลอิสาณประจำปีงบประมาณ พ.ศ. 2565 | - มีการดำเนินการจัดทำแผนพัฒนาบุคลากรประจำปี/นโยบายพัฒนาบุคลากรประจำปี เพื่อใช้เป็นแนวทางในการบริหารทรัพยากรบุคคลของหน่วยงาน และส่งเสริมให้บุคคลากรทุกประเภท ทุกระดับ มีส่วนร่วมในการผลักดันนโยบายให้บรรลุเป้าประสงค์ต่อไป  - ดำเนินการจัดกิจกรรมการประชุมเพื่อเสริมสร้างคุณธรรม จริยธรรม และความโปร่งใส ของเทศบาลตำบลอิสาณประจำปีงบประมาณ พ.ศ. 2565 โดยมีกลุ่มเป้าหมายคือ ข้าราชการ เจ้าหน้าที่ ลูกจ้างของเทศบาลตำบลอิสาณโดยมีวัตถุประสงค์เพื่อให้กลุ่มเป้าหมายมีคุณธรรม จริยธรรม และตระหนักรู้ถึงผลประโยชน์ส่วนตัว และผลประโยชน์ส่วนรวม และสามารถนำมาประยุกต์ใช้กับการปฏิบัติงานได้อย่างมีประสิทธิภาพ |

|  |  |  |
| --- | --- | --- |
| **ประเด็นนโยบาย** | **โครงการ/กิจกรรม** | **ผลการดำเนินงาน** |
| 2. ด้านการพัฒนาบุคลากร (ต่อ) | 3. ส่งเสริมและพัฒนาองค์กรมุ่งสู่การเป็นองค์กรแห่งการเรียนรู้ | - ดำเนินการส่งเสริมให้ข้าราชการ เจ้าหน้าที่ ลูกจ้างของเทศบาลตำบลอิสาณเรียนรู้ด้วยตนเองเกี่ยวกับการแยกแยะผลประโยชน์ส่วนตัว และผลประโยชน์ส่วนรวม โดยการจัดมุมเอกสารเพื่อการเรียนรู้ |
| 3. ด้านการประเมินผลการปฏิบัติงาน | 1. ดำเนินการประเมินข้าราชการ เจ้าหน้าที่ และลูกจ้าง ตามมาตรฐาน กำหนดตำแหน่ง ในความรู้ ทักษะ และสมรรถนะ  2. จัดให้มีกระบวนการประเมินผลการปฏิบัติงานราชการ  ที่เป็นธรรมเสมอภาค แลสามารถตรวจสอบได้ | - หน่วยงานมการประเมินบุคลากรตามเกณฑ์มาตรฐานกำหนดตำแหน่ง เพื่อพิจารณาจัดส่งบุคลากรเข้ารับการอบรม เพื่อพัฒนาความรู้ความสามารถในตำแหน่งตามสายงาน  - หน่วยงานมีการถ่ายทอดตัวชี้วัดโดยผู้บังคับบัญชาตามลำดับ ดูแล กำกับ ติดตาม และประเมินผลการปฏิบัติงานอย่างเป็นธรรม เป็นไปตามหลักเกณฑ์ มาตรฐานกำหนดตำแหน่ง |
| 4. ด้านการส่งเสริมจริยธรรมและรักษาวินัยของบุคลากรในหน่วยงาน | 1. แจ้งให้บุคลากรในสังกัด รับทราบถึงประมวลจริยธรรมข้าราชการส่วนท้องถิ่น และข้อบังคับของเทศบาลตำบลอิสาณว่าด้วยจรรยาบรรณข้าราชการส่วนท้องถิ่น  2. ให้ผู้บังคับบัญชา มอบหมายงานให้แก่ผู้ใต้บังคับบัญชา อย่างเป็นธรรม ไม่เลือกปฏิบัติ รวมถึงการควบคุม กำกับ ติดตาม และดูแลผู้ใต้บังคับบัญชา ให้ปฏิบัติงานตามหลักเกณฑ์ แนวทาง ระเบียบ และกฎหมายที่เกี่ยวข้อง  3. ส่งเสริมให้บุคลากรปฏิบัติงานตามแผนปฏิบัติการป้องกันการทุจริตของเทศบาลตำบลอิสาณปี 2564 - 2566 | - ประชาสัมพันธ์ให้เจ้าหน้าที่รับทราบถึงประมวลจริยธรรมข้าราชการส่วนท้องถิ่น และข้อบังคับของเทศบาลตำบลอิสาณว่าด้วยจรรยาบรรณข้าราชการส่วนท้องถิ่น  - ดำเนินการแบ่งงานและมอบหมายหน้าที่และพนักงานจ้าง ตามคำสั่งของเทศบาลตำบลอิสาณ  - มีการดำเนินงานตามแผนปฏิบัติงานตามแผนปฏิบัติการป้องกันการทุจริตของเทศบาลตำบลอิสาณปี 2564 - 2566  – มีผลการดำเนินงานตามแผนปฏิบัติงานตามแผนปฏิบัติการป้องกันการทุจริตของเทศบาลตำบลอิสาณปี 2565 |

|  |  |  |
| --- | --- | --- |
| **ประเด็นนโยบาย** | **โครงการ/กิจกรรม** | **ผลการดำเนินงาน** |
| 5. ด้านการพัฒนาและส่งเสริมคุณภาพชีวิตให้มีความเหมาะสม และตรงกับความต้องการของบุคลากร | 1. จัดให้มีการพัฒนาคุณภาพชีวิตที่ดี บุคลากร ในด้านสภาพแวดล้อมการทำงาน ด้านความปลอดภัยในการทำงาน ด้านการมีส่วนร่วมในการทำงาน | - มีการจัดอุปกรณ์ขั้นพื้นฐานในการปฏิบัติงานอย่างครบถ้วน  - จัดให้มีเครื่องปฐมพยาบาล  - จัดกิจกรรมบำเพ็ญประโยชน์สานธารณะหรือ จิตอาสาของเทศบาลตำบลอิสาณ |

**ปัญหา อุปสรรค และข้อเสนอแนะ**

จากการดําเนินงานโครงการและกิจกรรมตามนโยบายการบริหารและพัฒนาทรัพยากรบุคคล ของเทศบาลตำบลอิสาณ สิ่งที่สำคัญที่ถือเป็นปัจจัยส่งผลต่อความสำเร็จของ การดําเนินงานให้บรรลุเป้าหมายตามแผนฯ นั้น คือ มีแผนการดําเนินงานที่สามารถติดตามผลการปฏิบัติงานได้ อย่างมีประสิทธิภาพ ปัญหาที่พบส่วนใหญ่เป็นเรื่องของกระบวนการบริหารจัดจัดการ ซึ่งต้องมีการพัฒนาและ ปรับปรุงแก้ไขอย่างต่อเนื่อง โดยสรุปได้ดังนี้

**ปัญหาและอุปสรรค**

1. การดำเนินการในการจ่ายเงินเดือน เงินประโยชน์ตอบแทนอื่น และเงินค่าจ้างของพนักงานส่วนท้องถิ่น จะกำหนดสูงกว่าร้อยละสี่สิบของเงินงบประมาณรายจ่ายประจำปีไม่ได้ ตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542

2. พนักงานขาดความรู้ความเข้าใจในการประเมินผลการปฏิบัติงานประจำปี

3. งบประมาณในการพัฒนาบุคลากรมีจำกัด และยังไม่มีแหล่งเรียนรู้ในหน่วยงาน

**ข้อเสนอแนะ**

1. ควรมีปรับปรุงระเบียบบริหารงานบุคคลส่วนท้องถิ่น พ.ศ.2542 ตามมาตร 35 เพื่อ

ให้สอดคล้องกับภาระค่าใช้จ่ายในปัจจุบัน

2. จัดอบรมชี้แจง พร้อมซักซ้อมแนวทางการจัดทำแบบประเมินผล